મુંબઇ : શેરબજારમાં આજે સતત છઠ્ઠા સેશનમાં મંદીનું મોજું રહ્યું હતું. આની સાથે જ સેન્સેક્સ ૨૫ હજારથી પણ નીચી સપાટીએ પહોંચી ગયો હતો. રૃપિયામાં ભારે અફડાતફડી અને ચીનમાં વિકાસની ગતિને લઈને ચિંતાના લીધે રોકાણકારો ચિંતિત દેખાયા હતા. વધુમાં વિદેશી સંસ્થાકીય મૂડીરોકાણકારોએ ઊંચી સપાટી પર વેચવાલી જારી રાખી હતી. નબળા મોનસૂની આગાહીની સીધી અસર બજાર ઉપર જોવા મળી હતી. બેકિંગ શેરમાં સૌથી વધુ ચિંતા જોવા મળી હતી.